Gupta-Tempel
Dr Begriff Gupta-Tämpel bezäichnet e Grubbe vo öbbe drissig nordindische Tämpelbaute us Stäi, wo in dr Zit vo öbbe 400 bis 600 n. d. Z. entstande si – zur Blüetezit vom Riich vo de Gupta. Bi alle Baute – mit dr Usnaam vom buddhistische Tämpel Nr. 17 z Sanchi – isch s höggst woorschiinlig ass es hinduistischi Tämpel gsi si. Under de Tämpel het s e baar Hööletämpel, wo us em natürlige Felse uuseghaue worde si, und die eltiste erhaltene freistehende Tämpel us Stäi z Indie. Vo mee as dr Helfti vo de bekannte Gupta-Tämpel existiere nume no Bitzli vo Fundamänt oder e baar weenigi Bruchstück vo Relief.

Litratuur 
 Joanna Gottfried Williams: The Art of Gupta India. Empire and Province. Princeton University Press, Princeton 1982, ISBN 0-691-03988-7
 Michael W. Meister u. a. (Hrsg.): Encyclopaedia of Indian Temple Architecture. North India – Foundations of North Indian Style. Princeton University Press, Princeton 1988, S. 19ff ISBN 0-691-04053-2
 George Michell: Der Hindu-Tempel. Baukunst einer Weltreligion. DuMont, Köln 1991, S. 120 ff ISBN 3-7701-2770-6
 S.R. Goyal, Shankar Goyal (Hrsg.): Indian Art of the Gupta Age From Pre-Classical Roots to the Emergence of Medieval Trends. Kusumanjali Book World, Jodhpur 2000

Weblingg 
 Nöientdeckte Gupta-Tämpel z Behti (ängl.)
 Gupta-Tämpel (ängl.)

Indischi Kultur
Tempel